ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Σεπτεμβρίου 1996 που θεσπίζει τους κανόνες για μέτρα τεχνικού και επιστημονικού χαρακτήρα σχετικά με τον έλεγχο της κλασικής πανώλης των χοίρων, καθώς και τη χρηματοδοτική συμμετοχή της Κοινότητας (Το κείμενο στη γερμανική γλώσσα είναι το μόνο αυθεντικό) (96/553/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 94/370/ΕΟΚ (2), και ιδίως το άρθρο 20,
Εκτιμώντας:
ότι η κλασική πανώλη των χοίρων είναι μια βαριά μολυσματική ασθένεια των χοίρων η οποία δημιουργεί φραγμούς στο εμπόριο ζωντανών χοίρων, χοιρείου κρέατος και ορισμένων προϊόντων χοιρείου κρέατος 7
ότι η κλασική πανώλη των χοίρων είναι ακόμη παρούσα σε ορισμένες περιοχές της Κοινότητας 7
ότι, στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, η Κοινότητα ενέκρινε μέτρα με σκοπό την εξάλειψη της κλασικής πανώλης των χοίρων από το έδαφός της 7
ότι, για το σκοπό αυτό, η Κοινότητα λαμβάνει μέτρα τεχνικού και επιστημονικού χαρακτήρα που απαιτούνται για να εξασφαλισθεί ότι στην υφιστάμενη κοινοτική νομοθεσία λαμβάνονται υπόψη οι εξελίξεις των συστημάτων ζωικής παραγωγής και η ανάπτυξη νέων διαγνωστικών διαδικασιών 7
ότι, στο πλαίσιο αυτό, πρέπει να θεσπισθούν διατάξεις για κοινοτική χρηματοδοτική συμμετοχή για τη λήψη τεχνικών και επιστημονικών μέτρων που αφορούν τις επιδημιολογικές πτυχές της κλασικής πανώλης των χοίρων 7
ότι είναι διαθέσιμα για περαιτέρω ανάλυση υλικό και δεδομένα που συγκεντρώθηκαν κατά την πρόσφατη εμφάνιση της κλασικής πανώλης των χοίρων στη Γερμανία 7
ότι η Γερμανία έλαβε την πρωτοβουλία να εκπονήσει διεξοδική μελέτη με βάση το υλικό και τις πληροφορίες που συγκεντρώθηκαν κατά την εμφάνιση της κλασικής πανώλης των χοίρων κατά το 1993, 1994 και 1995 7
ότι πρέπει να χορηγηθεί κοινοτική χρηματοδοτική ενίσχυση στη Γερμανία, ώστε να μπορέσουν το Ινστιτούτο ιολογίας της κτηνιατρικής σχολής στο Ανόβερο και το Ινστιτούτο επιδημιολογίας στο Wusterhausen να διεξαγάγουν περαιτέρω τεχνικές και επιστημονικές έρευνες 7
ότι πρέπει να εφαρμοσθούν, για εποπτικούς λόγους, τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (4), όπως τροποποιήθηκε από τον κανονισμό (ΕΟΚ) αριθ. 2048/88 (5) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Με σκοπό να εξασφαλισθεί ότι η κοινοτική νομοθεσία για την καταπολέμηση της κλασικής πανώλης των χοίρων σε χοίρους που εκτρέφονται με διαφορετικά συστήματα ζωοτεχνίας βασίζεται στα καλύτερα δυνατά διαθέσιμα τεχνικά και επιστημονικά στοιχεία, η Κοινότητα θεσπίζει τα αναγκαία μέτρα για να διαπιστωθούν η σημασία των επιδημιολογικών δεδομένων από πρόσφατα κρούσματα κλασικής πανώλης των χοίρων και οι εξελίξεις όσον αφορά τις διαγνωστικές διαδικασίες.
2. Τα μέτρα που λαμβάνονται περιλαμβάνουν μια μελέτη:
α) επιδημιολογίας και, ιδίως, της εξάπλωσης του ιού της κλασικής πανώλης των χοίρων σε περιοχές που γειτονεύουν με έναν τόπο όπου εκδηλώθηκαν κρούσματα 7
β) για μέτρα ελέγχου της ασθένειας και για τη διαχείριση της εξάπλωσης της ασθένειας.
Άρθρο 2
Η Κοινότητα χορηγεί χρηματοδοτική ενίσχυση στη Γερμανία για τεχνικές και επιστημονικές έρευνες τις οποίες θα διεξαγάγει το Ινστιτούτο ιολογίας της κτηνιατρικής σχολής στο Ανόβερο και το Ινστιτούτο επιδημιολογίας που βρίσκεται στο Wusterhausen.
Άρθρο 3
1. Το Ινστιτούτο ιολογίας της κτηνιατρικής σχολής στο Ανόβερο θα συντονίσει τις λειτουργίες και τα καθήκοντα που προβλέπονται στο άρθρο 1 παράγραφος 2.
2. Το Ινστιτούτο που αναφέρεται στην παράγραφο 1 υποβάλλει, έως την 1η Ιουλίου 1997, ενδιάμεση τεχνική έκθεση στην Επιτροπή. Η έκθεση αυτή θα περιλαμβάνει πληροφορίες για το έργο που έχει πραγματοποιηθεί και τα σχετικά αποτελέσματα στο πλαίσιο της παρούσας απόφασης.
Άρθρο 4
Η κοινοτική χρηματοδοτική ενίσχυση που αναφέρεται στο άρθρο 2:
- ανέρχεται σε ποσοστό 30 % των εξόδων που πραγματοποίησε η Γερμανία και που αναφέρονται στο παράρτημα,
- για την εφαρμογή των μέτρων που αναφέρονται στο άρθρο 1 παράγραφος 2 από την 1η Ιουλίου 1996 έως τις 31 Δεκεμβρίου 1997,
- ανέρχεται σε 25 000 Ecu κατ' ανώτατο όριο.
Άρθρο 5
Η κοινοτική χρηματοδοτική ενίσχυση καταβάλλεται ως εξής:
- 70 % ως προκαταβολή μετά από αίτηση της Γερμανίας,
- το ισοζύγιο μετά την υποβολή των τεχνικών και οικονομικών εγγράφων. Τα έγγραφα αυτά πρέπει να υποβληθούν πριν από την 1η Απριλίου 1988.
Άρθρο 6
Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται τηρουμένων των αναλογιών.
Άρθρο 7
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 6 Σεπτεμβρίου 1996.